Puolustusministeri Niinistö Vieraskynä-kirjoituksessa: Uhat torjutaan niillä puolustusvoimilla, jotka meillä on nyt – ei piirustuspöydällä olevilla suunnitelmilla

Suomen puolustuskykyä parannetaan lisäämällä materiaalihankintoja ja tehostamalla sekä henkilöstön että varusmiesten koulutusta.

Jussi Niinistön mielestä Suomen puolustuksen perusteita ei tarvitse muuttaa, vaikka kansainvälinen turvallisuustilanne on kiristynyt.­

Valtioneuvoston puolustusselonteko annettiin eduskunnalle tämän vuoden helmikuussa. Eduskunta ­käsitteli selontekoa perusteellisesti ja sai käsittelyn päätökseen juhannuksen alla. Nyt on selonteon toimeenpanon aika.

Puolustuksemme perusteita ei tarvitse muuttaa, vaikka kansain­välinen turvallisuustilanne on kiristynyt. Puolustusselonteon lähtökohtana onkin, ettemme tarvitse puolustuspoliittista u-käännöstä. Jatkamme puolustuskykymme kehittämistä ja meille hyödyllistä kansainvälistä puolustusyhteistyötä.